ועדת החוקה, חוק ומשפט, כנסת 25, פרוטוקול מספר 165, 2023-11-06 00:00

שמחה רוטמן: אני מתכבד לפתוח את הדיון בפיצול הצעת חוק הארכת תקופות ודחיית מועדים (הוראת שעה – חרבות ברזל) (החלטות מינהליות ופעולות כלפי רשות ציבורית, אומנה לילדים, תקופות כהונה, תאגידים, בתי דין מינהליים ותכנון ובנייה), התשפ"ד-2023

שמחה רוטמן:  הצעת החוק שעברה במליאה היום בקריאה ראשונה, היא כוללת בתוכה עניינים רבים ומגוונים שעוסקים בסוגיות רבות שבין האדם לבין הרשות ועוד כל מיני דברים שלשיטת הממשלה נדרשת בהם הארכת תקופות ודחיית מועדים

שמחה רוטמן:  יש בתוך הצעת החוק הזאת שני פרקים מובחנים שהם בליבת פעילותן של ועדות אחרות, וגם כדי שהדיון בהם לא יצריך מאיתנו ללמוד המון מושגים חדשים שאנחנו לא מכירים וגם כדי שהוא יתנהל בצורה יעילה, וגם כדי שהוא ייעשה בצורה יותר טובה, כי יושב-ראש הוועדה יושב פה והוא ודאי בוועדת הפנים יודע לעשות עבודה טובה מאיתנו, לפחות ממני - -      

אתה מאתגר אותי

שמחה רוטמן: - - אז למען כל זאת, אני רוצה להציע שאנחנו נפצל את הצעת החוק

שמחה רוטמן:  עוד מעט היועץ המשפטי יקריא את נוסח ההצעה, אבל בגדול, הנושאים העוסקים בתכנון ובנייה יפוצלו להצעת חוק אחת, הנושאים העוסקים באומנה יפוצלו, להלן חלק א' או חלק ב' למעשה, כי הכול יישאר חלק א', וחלק ב' יפוצל, יהיה הצעת חוק של החלקים העוסקים בתכנון ובנייה

שמחה רוטמן:  וחלק ג' שהוא נוגע לילדי אומנה יפוצל גם הוא ובעזרת ה' יועבר מאוחר יותר על ידי ועדת הכנסת לוועדת העבודה והרווחה של חבר הכנסת אייכלר

שמחה רוטמן:      אדוני היועץ המשפטי, אם אתה רוצה להסביר קצת על הפרוצדורה, מה אנחנו עושים, מה אנחנו מצביעים, מה אנחנו - - -     

ד"ר גור בליי: אוקיי

ד"ר גור בליי:  תכף אקריא את הנוסח המוצע של ההחלטה בנושא הפיצול, אבל בגדול – הוועדה בעצם מאשרת החלטת פיצול, היא ממליצה למליאה לפצל, המליאה צריכה לאשר את הפיצול

ד"ר גור בליי:  אחרי שהמליאה מאשרת את הפיצול, עדיין הצעת החוק היא בשלושה חלקים תהיה בוועדה, ואז בעצם ועדת החוקה – עד כמה שאני מבין – תפנה לוועדת הכנסת, ליושב-ראש הוועדה, תמסור לוועדת הכנסת שהוא מסכים - - -     

לפני המליאה

שמחה רוטמן: לא, זה חסר משמעות לפני המליאה

ד"ר גור בליי: כי אין עוד שלוש הצעות

ד"ר גור בליי:  רק אחרי שזה כבר שלושה חלקים שאומר - - -     

שמחה רוטמן: אני אוציא מכתב לוועדת הכנסת

שמחה רוטמן:  ועדת הכנסת יעבירו את חלק ב' אליך וחלק ג' אל אייכלר

ד"ר גור בליי: ואז זה צריך להיות מאושר

ד"ר גור בליי:  החלטת ועדת הכנסת צריכה להיות מאושרת במליאה ללא דיון, עצם ההעברה

ד"ר גור בליי:  זאת הפרוצדורה

ד"ר גור בליי:       אקריא, הנוסח שאנחנו - - -     

אם נעשה את זה מהר, נספיק את זה עוד היום

שמחה רוטמן: בעזרת ה'

ד"ר גור בליי: זה נוסח שבעצם הכנו בתיאום עם הייעוץ המשפטי לוועדת הפנים והגנת הסביבה ועם הייעוץ המשפטי לוועדת העבודה והרווחה

ד"ר גור בליי:       ההצעה היא להחליט על הפיצול של הצעת החוק הארכת תקופות ודחיית מועדים (הוראת שעה  חרבות ברזל) (החלטות מינהליות ופעולות כלפי רשות ציבורית, אומנה לילדים, תקופות כהונה, תאגידים, בתי דין מינהליים ותכנון ובנייה), התשפ"ד-2023

ד"ר גור בליי:  לפי סעיף 84(ב) לתקנון הכנסת, אנחנו בעצם, ועדת חוקה מציעה לכנסת לפי סעיף 84 לתקנון לאשר את החלטת הוועדה לפצל את הצעת החוק לשלוש הצעות חוק נפרדות, כך שחלק אחד מההצעה יכלול את סעיף 5 העוסק בנושא האומנה לילדים

ד"ר גור בליי:  חלק שני יכלול את סעיפים: 4, 15, 19, 23(ג), פרקים 74 ו-76 לתוספת הראשונה, פרטים 128 ו-129 לתוספת השנייה, והתוספת הרביעית כולה שעוסקים כולם בענייני תכנון ובנייה

ד"ר גור בליי:  החלק השלישי יכלול את יתר הסעיפים

ד"ר גור בליי:      כן, גם דיברנו על זה עוד לפני הוועדה, חשוב מאוד ששלושת הוועדות כשהן יעבדו על זה, יהיה תיאום לגבי הגדרות ו - - -     

שמחה רוטמן: אלה החדשים הכלליים

אני מבין שיש כמה סעיפים שנשארים בוועדה כאן כי הם אמנם גם קשורים לתכנון ובנייה, אבל גם לאחרים

ד"ר גור בליי: נכון

וזה נשאר

ד"ר גור בליי: פשוט שיהיה תיאום בשביל  - - -     

סנכרון לאורך כל הדרך

ד"ר גור בליי: סנכרון בין כל הוועדות כי יש שלוש הצעות שבעצם הם חלק ממכלול אחד

שמחה רוטמן: בסדר גמור

שמחה רוטמן:  אני מציע לחבריי את ההצעה הזאת

שמחה רוטמן:  מי בעד ירים את ידו? מי נגד? מי נמנע?                 

שמחה רוטמן: ההצעה אושרה

שמחה רוטמן: בעד – שניים, אין נגד, אין נמנעים

שמחה רוטמן:  אני רק מודיע לטובת הפרוטוקול, ההצעה מתואמת ומוסכמת בין סיעות הבית וחברי הוועדות

שמחה רוטמן:  בבקשה

חצי מילה, אני רוצה לומר לך תודה ושיבינו מי שצריך להבין שהחלוקה היא באמת נעשית לטובת העניין כדי למצות כל נושא לגופו

 יש הרבה נושאים שנידונים אצלנו עכשיו בנושאים של תכנון ובנייה ויכולים להשתלב בתוך העניין עצמו

 ומה שאולי בבית הזה לא כל כך מקובל, שלקח ליושב-ראש הוועדה דקה לתת תשובה חיובית על העניין הזה כשהבינו, כשדיברנו על העניין

 אני חושב שככה צריכה לעבוד הכנסת, בצורה נכונה לטובת האזרחים בסופו של דבר

 אנחנו מעריכים את זה מאוד

שמחה רוטמן: תודה רבה

שמחה רוטמן:  אנחנו נעביר את ההחלטה לאישור המליאה בהקדם

שמחה רוטמן:  תודה רבה ותודה רבה לתשומת הלב ששמת לב להצעה הזאת ודאגת שהיא באמת תפוצל

שמחה רוטמן:  תודה רבה

שמחה רוטמן:  ישיבה זו נעולה